Huwa dritt ta' kull assoċċjazzjoni sportiva li jkolha ambjent sigur u professjonali fejn jingħata t-taħriġ. Sa ftit ġimgħat oħra in-Nursery ta' Santa Venera se tkun tista' tagħmel użu mill-grawnd tal-futbol li wara ħames snin ta' ħidma fuqu, issa wasal fl-aħħar stadju ta' tisbiħ. Tkellimna ma' Ray Decelis, head coach tan-nursery ta' Santa Venera, li spjega li dan il-proġett ltaqa' ma' numru ta' diffikultajiet, iżda dawn ingħelbu b'sens ta' kollaborazzjoni.